Deborah Coleman

Deborah Coleman (født 3. oktober 1956 i Portsmouth i Virginia, død 12. april 2018) var en amerikansk bluesgitarist, låtskriver og sanger kjent for sine bidrag innenfor moderne blues.

Coleman vokste opp i en musikalsk militærfamilie, som flyttet fra Virginia via San Diego, San Francisco, Bremerton og Washington til Chicago-området. Coleman begynte å spille gitar i en alder av åtte år, men slo ikke igjennom før hun var 39 år gammel i 1995, da hun gav ut sitt første album Takin' a Stand. Hennes versjon av «Fine and Mellow», skrevet av Billie Holiday, fikk spilletid på flere radiostasjoner i USA.

Hun har spilt på flere kjente musikkfestivaler opp igjennom karrieren, som blant andre North Atlantic Blues Festival (2007), Waterfront Blues Festival (2002), Monterey Jazz Festival (2001), Ann Arbor Blues and Jazz Festival (2000), Sarasota Blues Festival (1999), San Francisco Blues Festival (1999) og Fountain Blues Festival (1998). Hun har også spilt i Norge ved flere anledninger, blant annet ved Kongsberg Jazzfestival (2000) og Hamar Music Festival (2002).

I 2001 vant Coleman prisen Orville Gibson Award for beste kvinnelige bluesgitarist.Nyrock.com – Gibson Guitar Awards: "And the Winner Is ..."    (Besøkt 27. januar 2012) Hun har for øvrig også vært nominert til kategorier i Blues Music Award hele elleve ganger.Bluescaravan.com – Candye Kane, Deborah Coleman, Dani Wilde (Besøkt 27. januar 2012) I 2007 kom hennes niende og siste studioutgivelse Time Bomb, hvor også de canadiske bluesmusikerne Sue Foley og Roxanne Potvin deltok.

 Diskografi 
 Takin' a Stand (1995)
 I Can't Lose (1997)
 Where Blue Begins (1998)
 Soft Place to Fall (2000)
 Livin' on Love (2001)
 Soul Be It (2002)
 What About Love? (2004)
 Stop the Game (2007)
 Time Bomb (2007)

 Referanser 

 Eksterne lenker 




Kategori:Bluesmusikere fra USA
Kategori:Gitarister fra USA
Kategori:Sangere fra USA
Kategori:Låtskrivere fra USA
Kategori:Personer fra Portsmouth i Virginia
Kategori:Personer fra San Diego
Kategori:Personer fra San Francisco
Kategori:Personer fra Bremerton